ИЛИЈА НЕИКОВ НЕМИГЕНЧЕВ

кадемик проф. др Илија Нејков Неми­ген­чев (Ilya Neikov Nemingenchev) рођен је 22. јула 1943. у Панагјуришту, Бу­гарска. На Тех­нич­ком уни­вер­зитету у Софији 1968. стекао је диплому ма­ги­стра-инжењера, специ­јал­ност ра­дио­техника, а 1977. и звање доктора наука. Од 1970. радио је као ре­дов­ни асистен­т на Техничком уни­вер­зитету у Га­бро­ву, гдје је касније прошао сва научна звања. Године 1980. иза­бран је за ванредног про­фесора за пред­мет Елек­­трон­ска и ко­муни­ка­циона техника и тех­но­ло­гија. Ангажован је и на пред­ме­тима Елект­рон­ска схемотехника, Комуни­ка­ционе трансфор­ма­­торске конструкције и Теле­ви­­­­зијска тех­ника.

Био је замје­ник ректора (1987–1999), а потом и ректор (2000–2008) Технич­ког уни­вер­зитета у Габ­­­рову. То­ком 2007. иза­­б­ран је за по­час­ног про­­фесора на Ака­де­мији за инжењерску педа­го­гију у Хар­кову, Украјина.

Бави се научним истраживањима из области електронских схе­ма и кон­струкција, индустријских сензора за аутоматизацију, микро­­­таласних генера­тора са GaN диодом, високофреквентних гене­ра­то­ра за технолошку опрему, управљања у сфери високог образовања. Резул­та­ти ових научних истра­жи­ва­ња представљени су у преко 100 пуб­ли­ка­ција на научним скуповима и у ча­со­писима у земљи и инос­т­ран­ству.

Самостално и у коа­у­торству, издао је више од 15 уџ­беника и приручника из поменутих дисциплина. Као коорди­натор или члан истраживачких ти­мо­ва, учествовао је у пројектима за научна истражи­ва­ња и развојну дјела­тност, европским међународним пројектима TEMPUS, LEO­НARDO и ERASMUS, као и пројектима које финан­сира Свјет­ска банка.

Члан је Друштва инжењера за електротехнику и електронику (IEEE) у САД, Европске организације за инжењерску педагогију (IGIP) у Кла­ген­фурту, те њемачких сертификационих органа за контро­лу квалитета DGQ, DQS.

Посједује европске сертификате за инжењерску педагогију и контролу квалитета: European Engineering Educator „ING-PAED IGIP”; European Orga­nization for Quality „EOQ QUALITY AUDI­TOR”, DGQ. Главни је инспектор за контролу квалитета DQS.

За разраду и уградњу ин­дук­­тив­них трансформатора добио је златну ме­да­љу 1987. године на ХLIII међународном техничком сајму у Пловдиву.

За ино­стра­ног члана Академије наука и умјетности Републике Српске иза­бран је 5. септембра 2008. године.